**MAŽEIKIŲ LOPŠELIS-DARŽELIS „PASAKA“**

**ALVINIJA SUŠINSKIENĖ**

**METŲ VEIKLOS ATASKAITA**

2024-01-20 Nr. \_\_\_\_\_\_\_\_

Mažeikiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Mažeikių lopšelis darželis „Pasaka“ (toliau – įstaiga, lopšelis - darželis) – visiems prieinama, efektyviai veikianti, atvira pokyčiams šiuolaikinėje besikeičiančioje visuomenėje ikimokyklinė įstaiga, plėtojanti lanksčią Valdorfo pedagogikos integraciją į vaiko harmoningos asmenybės vystymąsi ir ugdymą(si).  Įgyvendinant lopšelio-darželio 2019-2023 metų strateginiame plane numatytus prioritetus, buvo siekiama, vykdyti kokybiško ikimokyklinio ir priešmokyklinio ugdymo paslaugų plėtrą, taikant inovacijas ir modernius ugdymo metodus, formuoti darnią, atsakingą ir sveiką bendruomenę bei vykdyti vidaus ir išorės aplinkos tinkamų edukacinių erdvių ir infrastruktūros kūrimą, formuoti įvaizdį ir identitetą.  Lopšelyje-darželyje teikiamos paslaugos: ikimokyklinio, priešmokyklinio ugdymo, specialioji pedagoginė (specialiojo pedagogo, logopedo), specialioji (mokytojo padėjėjo ugdymui, socialinio pedagogo, psichologo) pagalba, maitinimo, dienos miego arba atsižvelgiant į vaiko ir tėvų poreikius organizuojamos kitos įvairios poilsio formos pietų miego metu, vykdoma visuomenės sveikatos priežiūra.  2023 metais lopšelyje-darželyje veikė 11 grupių: 2 priešmokyklinės ir 9 ikimokyklinės, iš kurių dvi yra ankstyvojo amžiaus ugdymo grupės bei viena mišraus amžiaus Valdorfo pedagogikos grupė. 2023-09-01 duomenis įstaigoje - 197 ugdytiniai. Užtikrinant vaikų saugumą, inicijavau visų vaikų draudimą nuo nelaimingų atsitikimų (sutarties Nr. 710-770-2236521) ir civilinės atsakomybės draudimą ( sutarties Nr. 710-660-1119953).  Iš viso 2023 metų pabaigoje įstaigoje dirbo 60 darbuotojų. 2023 m ikimokyklinio ir priešmokyklinio ugdymo programas įgyvendino 28 pedagogai. Bendras pareigybių skaičius 2023 m. sausio 1 d. 62,22 (2023-01-02, įsakymas Nr. V1-1) padidėjo iki 64,22 etatų (2023-09-01, įsakymas Nr.V1-139).  Lopšelio-darželio strateginio plano įgyvendinimas vyko pagal 2023 metų veiklos planą, kuriame ***numatyti tikslai*** – užtikrinti ikimokyklinio ir priešmokyklinio ugdymo(si) kokybę, taikant šiuolaikines technologijas ir modernius bei pažangius ugdymo (si) metodus, tęsti Valdorfo pedagogikos taikymą ugdymo procese, užtikrinti sveikatos ugdymo kokybę, formuojant sveikos gyvensenos įgūdžius bei kuriant sveikatai palankią aplinką, skatinti profesinę lyderystę, komandinį darbą, siekiant būti besimokančia organizacija. Užtikrinti veiksmingą švietimo pagalbą gerinant vaiko ugdymo(si) kokybę. Kurti sveikatai palankią, saugią ugdymo(si) aplinką lauke ir grupėse. Palaikyti ir skatinti bendruomenės iniciatyvumą, bendradarbiavimą ir partnerystę su socialiniais partneriais.  2023 m. pasiekti geri švietimo paslaugų teikimo kokybiniai ir kiekybiniai rodikliai. Per metus priimta daugiau kaip 62 vaikai. Priešmokyklinio amžiaus ugdytiniai (46) 100 % padarė pažangą ir išėjo į mokyklą brandūs pradiniam ugdymui. Parengtos rekomendacijos dėl tolesnio vaikų mokymosi pagal pradinio ugdymo programą įvertinus visų metų vaiko pažangą ir pasiekimus. 2023 m. balandžio mėnesį supažindinau ikimokyklinio amžiaus (5-6 m.) vaikų tėvus apie priešmokyklinio ugdymo ansktinimą, Švietimo mokslo ir sporto ministerijos parengtais Teisės aktais, reglamentuojančiais ikimokyklinio ir priešmokyklinio ugdymo organizavimą, Lietuvos Respublikos švietimo įstatymo pakeitimais ir poįstatyminiais aktais, kurie galioja nuo 2023-01-01 ir nuo 2023-09-01. Lopšelyje - darželyje priešmokyklinį ugdymą nuo 5 metų pasirinko 6 vaikų tėvai.  2023 m. ugdymo procesą papildė neformaliojo švietimo būreliai: robotika, sportiniai šokai, veikia prailgintos veiklos grupė bei „Nemiegančių“ grupė, taip užtikrinama paslaugų plėtra, atliepiami vaikų ir tėvų poreikiai.  Įgyvendinant tikslą – ***užtikrinti ikimokyklinio ir priešmokyklinio ugdymo kokybę, taikant šiuolaikines technologijas ir modernius bei pažangius ugdymo(si) metodus,*** ugdymas organizuotas vadovaujantis įstaigos pedagogų parengta ikimokyklinio ugdymo programa „Vaikystės takeliu“ atitinkančia Lietuvos Respublikos švietimo, mokslo ir sporto ministro patvirtintus Ikimokyklinio ugdymo programų kriterijus bei Priešmokyklinio ugdymo bendrąją programą. Į ugdymo procesą sėkmingai įtraukta Valdorfo pedagogika, tarptautinė socialinių įgūdžių programa „Zipio draugai“, taikomi Regio Emilio metodo elementai: veikla prie šviesos stalų, eksperimentavimas su šviesomis ir spalvomis. Ikimokyklinio amžiaus vaikų ugdymas siejamas su pasiekimu aprašu. Įgyvendinant 2023 metų veiklos plano tikslus bei uždavinius siekta ugdytinių nuolatinės ugdymo(si) pažangos. Ugdytinių pasiekimai vertinti vadovaujantis nuostata, kad kiekvieno vaiko pažanga priklauso nuo jo individualių galių ir ugdytojų profesionalumo. Tėvai reguliariai supažindinami su vaiko pasiekimo aplanku, apie vaiko pasiekimus informuojami per elektroninį dienyną „Mūsų darželis“ periodiškai vykdyti, individualūs pokalbiai, kurių metu aptarti vaiko pasiekimai ir pažanga.  Siekiau, kad įgyvendinant ikimokyklinio ir priešmokyklinio ugdymo programas būtų integruojamos skirtingos ugdymo strategijos, taikomos IKT ir inovatyvūs ugdymo metodai. Kokybiško ir įvairiapusio ugdymo užtikrinimui įstaigoje sudarytos metodinės grupės: Valdorfo pedagogikos iniciatyvos, sveikatiados, STEAM, gamtosaugos, etnokultūros. Metodinės grupės vykdė tikslingas, suplanuotas veiklas pagal pasirinktas sritis, kurios aptartos mokytojų metodiniuose pasitarimuose.  Lopšelyje-darželyje STEAM ugdymas taikomas kasdieninėje vaikų ugdymo(si) praktikoje. Visų grupių ugdymo priemonių bazė papildyta STEAM ugdymo priemonėmis: didinamieji stiklai, mikroskopai, priemonės sodininkystei, domino, knygomis. Įsigyti 2 planšetiniai kompiuteriai, 1 nešiojamas kompiuteris, 3 interaktyvūs SMART ekranai, 2 vnt. STEAM mokomųjų lentų bei priemonės prie jų veiklai vykdyti. Siekiau, kad į ugdymo veiklas būtų įtraukiamos turimos IKT priemonės (edukaciniai robotukai „Beebot“, planšetiniai kompiuteriai, edukaciniai robotai „Photon“) bei išnaudojamos interaktyvių ekranų teikiamos galimybės. Organizavau mokymus mokytojams „Darbas su interaktyviu ekranu“, skatinau dalintis vykdomais eksperimentais, atradimais, projektais. Mokytojai ne tik organizavo STEAM veiklas, bet aktyviai įsijungė į rajoninius ir respublikinius STEAM projektus. Dalyvaujame Tarptautiniuose „eTwinning“ projekte „Do re mi – kalba muzikos garsai“, išbandydami STEAM metodus, išmaniąsias technologijas, žaisdami, atrasdami ir bandydami ugdomas vaikų praktinis patyrimas, orientuotus į kalbos ir muzikos gebėjimų integralumo ir dermės vystymąsi. Ankstyvojo amžiaus grupės vaikai dalyvauja „eTwinning“ projekte „Nuo sėklos iki derliaus“  - sėklų sodinimas, auginimas, priežiūra padeda suvokti daugelį gyvosios gamtos reiškinių, lavinamas pastabumas, mąstymas, skatinamas smalsumas, ugdomas atsakomybės jausmas, suteikiami vaikų ekologinio sąmoningumo pradmenys.  Lopšelyje-darželyje aktyviai veikia „Valdorfo pedagogikos grupė“ (2023-01-20 įsakymas Nr. V1-12), jų iniciatyva plėtojamos Valdorfo pedagogikos idėjos, organizuojamas jau tradicija tapęs renginys „Žibintų šventė“ į kurią įtraukiama visa bendruomenė. Siekdama užtikrinti tolimesnę Valdorfo pedagogikos idėjų plėtrą, organizavau atvirų durų dienas tėvams, kurių tikslas - susipažindinti su ugdomąją aplinka, žaislais, Valdorfo pedagogikos sistema, vaiko adaptacija. Užtikrinau tradicijų tęstinumą, lapkričio mėnesį organizuota „Žibintų šventė“ visa bendruomenė įsitraukė į žibintų kūrimą ir gamybą. Siekdama gerinti pedagogų kompetencijas, gilinti žinias 2023-12-06 įstaigoje vykdyti mokymai „Pirmasis vaiko septynmetis. Orientacija į vaiko brandinimą“, pagal Valdorfo pedagogiką, lektorė IASWECE valdybos narė Lietuvoje R. Ragauskaitė-Driukienė. Skatinau mokytojus dalintis gerąja patirtimi, atstovauti įstaigą ir taip prisidėti prie įvaizdžio formavimo, ir jos savitumo atskleidimo. 2023-11-17 įstaigos mokytojos dalyvavo Gerosios patirties renginyje „Respublikinė tęstinė ikimokyklinio ir priešmokyklinio ugdymo pedagogų metodinė-praktinė konferencija „Žaidimas ugdymu, ugdymas žaidimu - 4“ ir skaitė pranešimą tema „Laisvas žaidimas Valdorfo grupėje“.  Įgyvendinant metų veiklos tikslą **- *užtikrinti sveikatos ugdymo kokybę, formuojant sveikos gyvensenos įgūdžius bei kuriant sveikatai palankią aplinką***, įgyvendinamas respublikinis „Sveikatiados“ projektas. 2023 m. sausio mėn. inicijuotas užsiėmimas „Vaikų joga“, nuolat vykdomi fizinio aktyvumo užsiėmimai organizuojami judrieji žaidimai, estafetės. Esant palankioms oro sąlygoms ugdymo procesą organizavome lauke. Dalyvauta respublikiniame ikimokyklinių ir priešmokyklinių ugdymo įstaigų fizinį aktyvumą skatinančiuose projektuose: „Stebuklingas judėjimo pasaulis“, „Aš, tu-mes abu – bėgsim lėksim ant sparnų“, Mažeikių rajono pradinio ir ikimokyklinio ugdymo įstaigų šokių festivalyje „Gegužinė“, Mažeikių lopšelių-darželių „Krepšinio festivalis“, prisijungėme prie tarptautinės iniciatyvos „Matau-tave“. Sėkmingai visa bendruomenė įsitraukė į Judumo savaitės renginius. Savaitės renginiai apėmė įvairias aktyvumo formas: bėgimą, mankštas, šokį, dieną be automobilio. 2023 m. rugsėjo mėn. organizuota mankšta, kurią bendruomenei pravedė ugdytinės tėvas, šokio dienai paminėti sukūriau šokį ir jį šokome kartu su visa bendruomene, taip pat įtraukiau į šokio dienos renginį sportinio šokio studiją „Spindulys“ trenerius. Suburta bendruomenė dalyvauti # walk 15 iššūkyje. Įstaigos bendruomenė dalyvavo organizacijos „Gelbėkit vaikus“ inicijuotame „Solidarumo bėgime“. Pateiktas visuomenės sveikatos rėmimo specialiosios programos projektas „Sveikas maistas man skanus“, gautas finansavimas 369,35 Eur ir įvykdyti suplanuoti užsiėmimai „Vaistažolių arbatos degustavimas“ ir „Vaisių vėrinukų tortas“.  Didelį dėmesys skiriamas vaikų poreikio tenkinimui pažystant ir tyrinėjant pasaulį per praktinę veiklą. Užtikrinu, kad būtų racionaliai naudojamas lauke esantis kupolas „Linksmoji laboratorija“, atsižvelgiant į sezoniškumą vykdomos STEAM veiklos, organizuojamos parodos, kalėdiniu laikotarpiu buvo įrengta naujametinė foto studija.  Užtikrintas sveikatos stiprinimo programoje numatytų ES ir biudžeto lėšomis finansuojamos Vaisių ir daržovių bei pieno produktų vartojimo skatinimo ugdymo įstaigoje programos įgyvendinimas. Ugdytinių maitinimas organizuotas pagal parengtus 15 d. valgiaraščius nuolat peržiūrimas, kad atitiktų teisės aktams. Visuomet atsižvelgiame į alergiškų vaikų maitinimo poreikius. Grupių tėvų susirinkimo metu vykdomi pokalbiai apie sveiką maistą, daržovių vartojimo skatinimą namuose ir lopšelyje-darželyje. Įstaiga bendradarbiauja su Mažeikių rajono savivaldybės Visuomenės sveikatos biuru, kuris organizuoja nemokamus užsiėmimus sveikatos stiprinimo klausimais. Taikomos 100 % maitinimo lengvatos 3 ugdytiniams, 50 % - 39 ugdytiniams (2023-09-01 įsakymas Nr.V1-137).  GHPT auditas atliekamas kiekvienas metais, Valstybinė maisto ir veterinarijos tarnybą higienos būklę 2023 m. įvertino 5 balais iš tiek pat galimų.  Kuriant sveiką ir palankią aplinką užtikrinau, kad aplinka atlieptų vaikų poreikius ir juos tenkintų. Skatinau, kurti erdves, leistų tyrinėjant pasaulį per praktinę veiklą, stebėti - įrengtas „Žemdirbio kampelis“, grupių aikštelėse įrengtos edukacinės lauko erdvės „Daržovių lysvė“, performuotas labirintų takas.  2023 m. dalyvauta pilietinėse akcijose, iniciatyvose: sausio 13-ajai paminėti „Atmintis gyva, nes liudija“ bei vasario 16-osios dienai paminėti „Bėgame už laisvę“. Didelį dėmesį skiriame savo krašto tradicijoms, kultūrai, kalbai puoselėti. Skatinu dalyvauti projektuose, konkursuose, renginiuose, kurių tikslas pilietiškumo ir tautiškumo ugdymas. Lopšelio-darželio auklėtinė dalyvavo X Lietuvos vaikų ir moksleivių lietuvių liaudies kūrybos atlikėjų konkurse „Tramtatulis“ ir pateko į nacionalinį ratą.  Organizuoti tradiciniais tapę renginiai: Užgavėnių šventė „Žiema, žiema bėk iš kiemo“, pasaulinės žemės dienos, pasaulinės sveikatos dienos, šventinis rytmetis Rugsėjo 1-jai. Organizuotos ekskursijos, išvykos, kelionės pažintiniai veiklai: išvyka į senovinį gramofonų muziejų, ekskursija į Mažeikių H. Nagio viešąją biblioteką, aplankyti Plungės M. Oginskio rūmai, „Vinetų kaimą“, Kalėdų senelio ambasada Telšiuose, dalyvauta edukacinėje programoje „Šeivamedis - ir vaistas, ir maistas Akmenės raj.  Lopšelyje - darželyje aktyviai vykdoma gamtosauginė veikla siekiant ugdyti visos bendruomenės ekologinę kultūrą. Buvome 14 kartą apdovanoti aplinkosauginio švietimo fondo vėliava ir sertifikatu. Inicijavau projekto parengimą „Aš rūšiuoju - o tu?“ pagal Tarptautinio aplinkosauginio švietimo fondo programos „Mažiau šiukšlių plius“ finansuojamo projekto reikalavimus – gautas finansavimas 500,00 Eur. Mažeikių rajono savivaldybės aplinkosauginiam švietimui parengtas projektas „Pasakiečių atradimai gamtoje – matau, girdžiu, jaučiu“ – projekto vertė 1970,00 Eur (1570,00- savivaldybės lėšos, 400,00 - įstaigos lėšos). 2023-04-20 rajoninėje ikimokyklinio ir priešmokyklinio ugdymo pedagogų gamtosauginėje konferencijoje „Išsaugokime tai, ką sukūrė gamta“ pristatytas projektas „Pasakiečių atradimai gamtoje – matau, girdžiu, jaučiu“. Lopšelis-darželis prisijungė prie Mažeikių švietimo centro Visuomenės aplinkosauginio švietimo projekto ilgalaikės kvalifikacijos tobulinimo programos „Žalia mokykla-žalia savivaldybė“, konferencijoje „Aplinkosauginio švietimo įgyvendinimas švietimo įstaigoje: gerosios patirtys Mažeikių rajono savivaldybėje“ įstaigos mokytoja parengė ir pristatė pranešimą pasidalindama gerąja patirtimi. Organizuota dviejų grupių išvyką į „Telšių regiono atliekų tvarkymo centrą“, plėtojant partnerystę surengta viktorina „Rūšiuoju-esu atsakingas“ į kurią pakviesti Mažeikių „Ventos“ progimnazijos pirmokai ir jų mokytojai.  Įgyvendinat tikslą - ***užtikrinti veiksmingą švietimo pagalbą gerinant vaiko ugdymo(si) kokybę* didelį** dėmesį skyriau bendradarbiavimui tarp švietimo pagalbos specialistų, mokytojų, tėvų. Sustiprinta švietimo pagalbos specialistų komandą įdarbintas specialusis pedagogas bei psichologo asistentas. Siekėme įtraukųjį ugdymą sieti su personalizuotu ugdymu, atitinkančiu kiekvieno vaiko ugdymosi galias ir poreikius ir taip didinti švietimo pagalbos veiksmingumą. 49 vaikams, kuriems buvo reikalinga švietimo pagalba pagal PPT rekomendacijas ir VGK sprendimus buvo teikiama socialinio pedagogo, logopedo pagalba, specialiojo pedagogo ir psichologo asistento pagalba. Kiekvienu atveju, VGK rengė „Individualius pagalbos planus“, kurių įgyvendinimo galimybes metodus ir priemones aptarė su mokytojais, tėvais. Suorganizuoti 8 Vaiko gerovės komisijos posėdžiai. 8 vaikams, reikalingą specialiąją pagalbą ugdymo procese, užtikrino mokytojo padėjėjos ugdymui. 2 ugdytiniai ugdomi pagal Bendrąją pritaikytą programą. Švietimo pagalba 2022-2023 mokslo metais teikta 12 vaikų (vertinimas atliktas PPT), kuriems nustatyti specialieji ugdymosi poreikiai. Paruošta 12 individualių pagalbos planų, 4 vaikai mokyti pagal pritaikytas programas. Švietimo pagalbos specialistai vykdė projektą „Jausmų ir emocijų pasaulyje“ - vieną kartą per savaitę, vaikams turintiems specialiųjų poreikių organizavo patyriminius, relaksacinius užsiėmimus.  Įgyvendinant uždavinį ***siekti būti besimokančia organizacija***, skatinau darbuotojų profesinę lyderystę, komandinį darbą, bendradarbiavimą su socialiniais partneriais. Inicijavau ilgalaikės kvalifikacijos tobulinimo programos parengimą ir įgyvendinimą „Integruotas, visuminis ikimokyklinio ugdymo procesas, taikant skirtingas pedagogines strategijas. Įstaigos pedagogams sudariau galimybes dalyvauti ir tobulinti profesines kompetencijas, skatinau vesti seminarus, skaityti pranešimus konferencijose, dalintis gerąja patirtimi su kolegomis įstaigoje, rajone, respublikoje. Mokytojų padėjėjoms individualias konsultacijas bei grupinius mokymus vedė švietimo pagalbos specialistai dalindamiesi savo sukaupta patirtimi, skaitytos paskaitos ir vykdytos praktinės veiklos temomis „Vaiko emocijos ir jų pažinimas“, „Autizmas ir jo samprata. Būdai ir metodai komunikacijai su vaiku “, „ Mokytojų padėjėjų vaidmuo ir pareigybės“.  Skatinau ir palaikiau mokytojus organizuoti ir įgyvendinti respublikinius projektus. 2023 metais organizuoti ir sėkmingai įgyvendintini 3 respublikiniai ikimokyklinio ir priešmokyklinio amžiaus vaikų ir pedagogų projektai: meninis projektas „Seku seku pasaką, kurio dalyviai Lietuvos ikimokyklinio ugdymo įstaigos „Pasaka“ (9 įstaigos), STEAM projektas „Moliūgai moliūgėliai rieda lyg pašėlę“ (46 įstaigos ), kūrybinis projektas „Nykštukas kitaip“ (44 įstaigos).  Mokytojų kvalifikacijos tobulinimas buvo orientuotas į inovatyvių ugdymo metodų pažinimą ir taikymą, darbą su specialiųjų ugdymo vaikais.  Per 2023 m kvalifikacijos tobulinimui išleista 1600,00 Eur ugdymo lėšų (100%), iš biudžeto 100,00 Eur. Kiekvienas mokytojas mažiausiai po 5 dienas per metus dalyvavo kvalifikacijos mokymuose.  Inicijuota ir sudaryta galimybė 2 savaites visiems įstaigos darbuotojams kelti profesinę kvalifikaciją prisijungiant prie „Ugdymo meistrai“ mokymų platformos ir taip tobulinti asmeninius ir profesinius įgūdžius.  Siekiant įgyvendinti 2023 metų veiklos plano tikslą - ***kurti sveikatai palankią, saugią ugdymo(si) aplinką lauke ir grupėse*** *-*buvo planingai vykdyti materialinės bazės gerinimo darbai.  Įstaigos išlaikymui skirtos biudžeto lėšos naudotos racionaliai ir taupiai, sprendimai dėl jų panaudojimo derinti su įstaigos savivaldos institucijomis, bendruomene. Remiantis bendruomenėje atlikto tyrimo „Stiprybės ir silpnybės įstaigoje“ rezultatais prioretizuotos sritys, sudaryta įstaigos edukacinių erdvių ir įvaizdžio formavimo darbo grupė (2023-09-01 įsakymas Nr.V1-147). Ši grupė įvykdė apklausą ir pateikė rekomendacijas dėl edukacinių erdvių kūrimo ir atnaujinimo. Atnaujintas „Vabalų viešbutis“, įrengtas „Žemdirbio kampelis“, grupių aikštelėse įrengtos edukacinės lauko erdvės „Daržovių lysvė“, performuotas labirintų takas, atnaujintas „Kneipo sveikatingumo takas“ , atliktas lauko pavėsinių remontas, perdažyti lauko įrenginiai, atliktas želdinių genėjimas, sausų šakų šalinimas. Įvykdytos kasmetinė aikštelių saugumo patikros (2023-05-03).  Per 2023 metus pakeistos 23 vidaus durys, sukurtos naujos su logotipais durų lentelės, pakeistos 10 grupės grindys, atlikti visų grupių, švietimo pagalbos specialistų kabinetų kosmetiniai remontai, sutvarkytos salės sienos bei pasiūtos užuolaidos, įsigyta nauja nešiojama kolonėlė JBL, mikrofonas, įsigyta kėdė prie pianino, nupirkti 3 dulkių siurbliai, skalbinių džiovyklė, elektroninės svarstyklės, maisto kombainas, atnaujinti 11 priešmokyklinės grupės baldai (stalai, kėdės), įsigytos keturvietės lovytės 2 vnt., ergonominės kėdės 4 vnt., įrengtas nusiraminimo kambarys jungtinėje grupėje.  Aktyviai bendradarbiaujame su socialiniais partneriais: Mažeikių „Ventos“ progimnazija, Mažeikių „Pavasario “ progimnazija, Choreografijos mokykla, Mažeikių cerebrinio paralyžiaus asociacija, Mažeikių lopšelis-darželis „Delfinas“, Mažeikių r. lopšelis-darželis „Jurginėlis“, Mažeikių r. Viekšnių lopšelis-darželis „Liepaitė“, dalyvaujame gerumo akcijose, šventėse, viktorinose.  Visos plane numatytos 2023 metus įgyvendintos priemonės leido užtikrinti sėkmingą įstaigos veiklą bei įgyvendinti misiją. Formuojamas teigiamas įstaigos įvaizdis, viešinama ir nuolat atnaujinama informacija internetiniame puslapyje, socialinėje paskyroje. Informacija skelbiama lopšelio - darželio svetainėje [www.ldpasaka.lt](http://www.ldpasaka.lt), lopšelio-darželio Facebook paskyroje Mažeikių lopšelis-darželis „Pasaka“. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| * 1. Atnaujinti ir parengti mokyklos veiklą reglamentuojančius dokumentus, tobulinti informavimo sistemą. | Sklandi mokyklos veikla, apibrėžtos darbuotojų pareigos bei atsakomybės.  Atnaujintos tvarkos atitinka galiojantiems teisės aktams.  Parengtos dvi atskiros sutartys: „Ikimokyklinio ugdymo ir priežiūros sutartis“ bei „Priešmokyklinio ugdymo ir priežiūros sutartis“. | Darbuotojų pareigybės aprašymai atnaujinti vadovaujantis Valstybės ir savivaldybių įstaigų darbuotojų pareigybių aprašymo metodika (2017 -04- 12 d. Nr. A1-177).  Iki 2023-12-29 vadovaujantis Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 pakeitimo įstatymu ( 2023-12-14 Nr. XIV-2341),  parengti „Darbuotojų apmokėjimo tvarkos aprašą“.  Atnaujinti lopšelio-darželio  „Darbuotojų vidaus tvarkos taisykles“.  Remiantis LR Darbo kodekso 30 str. 4 d. pakeitimais parengti smurto ir priekabiavimo prevencijos taisykles, nurodyti smurto ir priekabiavimo galimas formas.  Vaiko priėmimas ugdytis pagal ikimokyklinio ar priešmokyklinio ugdymo programą įforminamas ugdymo paslaugų sutartimi pagal konkrečios ugdymo programos įgyvendinimo turinį. | Parengti, atnaujinti ir darbuotojų, dirbančių pagal darbo sutartis, pareigybių aprašymai (2023-10-04 įsakymu Nr. V1-164), patvirtinta nauja lopšelio-darželio valdymo struktūra (2023-12-29 įsakymu Nr. V1-219).  Parengtas  „Darbuotojų apmokėjimo tvarkos aprašas“ ( 2023-12-29 įsakymu Nr.V1-217).  Atnaujintos  „Darbuotojų vidaus tvarkos taisyklės“  (2023-10-26 įsakymu Nr.  V1-183).  Parengtas „Smurto ir priekabiavimo prevencijos politikos įgyvendinimo tvarkos aprašas“ (2023-03-03 įsakymu Nr. V1-40).  Visiems įstaigos darbuotojams organizuoti mokymai smurto ir priekabiavimo prevencijos tema.  Su atnaujintais ir naujai parengtais dokumentais darbuotojai supažindinami rašytinai.  Nuo 2023 m. rugsėjo 1 d. priimant vaikus į lopšelį-darželį su tėvais (teisėtais vaiko atstovais) pasirašomos atnaujintos Ikimokyklinio ugdymo paslaugų sutartis ar Priešmokyklinio ugdymo paslaugų sutartis (2023-04-19 įsakymu. Nr. V1-65). |
| 1.2. Ikimokyklinio ir priešmokyklinio ugdymo vaikų ugdymo kokybės gerinimas. | Identifikuoti mokyklos silpnuosius (keistinus) veiklos aspektus.  Užtikrinti ikimokyklinio ir priešmokyklinio ugdymo programų kokybę.  Kurti kokybės siekio kultūrą-veiklos kokybės įsivertinimo rezultatai tikslingai panaudoti planuojant lopšelio-darželio veiklą ir tobulinant ugdymo procesą. | Bendruomenei suorganizuoti veiklos įsivertinimo mokymai.  Suburta lopšelio-darželio veiklos kokybės įsivertinimą vykdanti darbo grupė.  Atliktas mokyklos veiklos kokybės įsivertinimas.  Identifikuoti įstaigos stiprieji, silpnieji (keistini) veiklos aspektai, numatytos tobulinimo gairės. Gauti duomenys panaudoti metinio plano įgyvendinimui. | Bendruomenė dalyvavo veiklos kokybės įsivertinimo mokymuose, kuriuos vedė lopšelio-darželio „Buratinas“ direktorė L. Norvaišienė (2023-02-01).  Lopšelyje-darželyje sudaryta darbo grupė visuminiam ir teminiam įsivertinimui atlikti (2023-03-10 įsakymu Nr. V1-49.  Visi darbo grupės nariai dalyvavo ilgalaikė kvalifikacijos tobulinimo programos mokymuose ,,Veiklos kokybės gerinimas ikimokyklinio ugdymo įstaigoje" (60val.), kuriuose įgijo reikiamas kompetencijas visuminiam ir teminiams veiklos kokybės įsivertinimui atlikti.  Visuminis įsivertinimas vykdytas laikotarpiu (2023-02-23-2023-03-09 ) pagal parengtą visuminio veiklos kokybės įsivertinimo planą. Visuminiame veiklos kokybės įsivertinime dalyvavo: 21 mokytojas, 94 ugdytinių tėvai, 16 ugdytinių, 9 įstaigos darbuotojai.  Geriausiai įvertintos sritys: vaiko gerovė, ugdymasis, ugdymo aplinka, ugdymo strategijos.  Remiantis įstaigos veiklos kokybės įsivertinimo rezultatais, susitarta tobulinti pasiekimų vertinimo ir ugdymo planavimo sritį, sudarytas teminio įsivertinimo planas. |
| 1.3. Kurti palankų, emocinį mikroklimatą darantį įtaką ugdymo (si) procesui. | Bendruomenės nuomonės tyrimas „Įstaigos stiprybės ir silpnybės. Bendruomenės lūkesčių išsiaiškinimas“.  Pasidalintosios lyderystės principų formavimas – komandų formavimas ir įgalinimas.  Bendruomenės įtraukimas į įvairias mokyklos veiklas ir iniciatyvas.  Darbuotojai gebantys reflektuoti asmeninį indėlį, asmeninę profesinę atsakomybę į įstaigos veiklą. | Atliktas bendruomenės nuomonės tyrimas – anketinė apklausa. Nustatyti bendruomenės lūkesčiai. Remiantis gautais rezultatais numatyti veiksmai tobulinimui.  Įvertinta darbo grupių veikla, direktoriaus įsakymu patvirtintos naujos darbo grupės ir jų sudėtys.  Bendruomenė aktyviai dalyvauja įstaigos organizuojamose veiklose, dalijasi savo idėjomis, aktyviai dalyvauja kuriant įstaigos įvaizdžio sistemą.  Motyvaciniai pokalbiai su pedagogais ir kitais darbuotojais.  100 proc. atlikti darbuotojų vertinimai iki 2023-03-01. | Anketinė apklausa atlikta 2023-02-01. Respondentų 75,4 %. Remiantis gautais rezultatais numatyti veiksmai tobulinimui, kurie įtraukti į metinį veiklos planą, ugdymo planus ir bus plėtojami įtraukiant į 2024-2026 m. strateginį planą.  Atlikta darbo grupių veiklos analizė: įvertinti darbo grupių planai, įvykdyti pokalbiai su darbo grupių nariais. Atsižvelgiant į įstaigos prioritetus, pedagogų asmeninius siekius ir gebėjimus patvirtintos naujos darbo grupės ir jų sudėtys (2023-01-20, įsakymu Nr. V1-12, V1-13, V1-14, V1-15; ).  Sudaryta ir patvirtinta Įstaigos edukacinių erdvių ir įvaizdžio formavimo darbo grupė (2023-09-01, įsakymu Nr. V1-147). Bendruomenė įtraukiama į organizuojamas veiklas, šventes: lopšelio-darželio 40 m. jubiliejaus šventė „Po drugelio sparnu“, „Advento žvakės liejimas“, įstaigos puošimą įvairių švenčių proga.  Kiekvieną mėnesį vykdomi susirinkimai su pedagogais, kurių metu analizuojami aktualūs su ugdymo susiiję klausimai, aptariamas veiklos plano įgyvendimas, suteikiamasgrįžtamasis ryšys. Darbuotojai reflektuoja (Kas sekasi gerai ? Kas galėtų būti geriau?), taikomi komandinio darbo metodai darbuotojai įtraukiami į įstaigos problemų sprendimus. Skatindama pedagogų savirefleksiją sukūriau struktūruotą formą padedančią įsivertinti pasiektus rezultatus, asmeninį indėlį.  100 proc. atlikti darbuotojų vertinimai iki (2023-01-30 įsakymu Nr. V1-210) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įstojau į LIUVA (Lietuvos ikimokyklinių ugdymo vadovų asociaciją) | Informacijos sklaida, vadybinių kompetencijų plėtojimas, pasiruošimas naujų nacionalinių teisės aktų įgyvendinimui. |
| 3.2. Organizavau lopšelio-darželio 40 metų jubiliejų „Po drugelio sparnu“. | Didinau įstaigos žinomumą, aktyvus visos bendruomenės sąveikavimas kuriant šventinės savaitės renginius. |
| 3.3. 2023-05-12 dalyvavau „ Lietuvos ikimokyklinio ugdymo įstaigų  „Pasaka susitikime. Respublikinėje metodinėje dienoje „Inovacijos: atrandame, mokomės, taikome“. | Sustiprintas tarpinstitucinis bendradarbiavimas bei įvykdytas pedagogų darbo patirties sklaida. Pasirašyta bendradarbiavimo sutartis tarp Lietuvos 22 „Pasaka“ vardą turinčių ikimokyklinių ugdymo įstaigų. |
| 3.4 Pasirašiau 6 bendradarbiavimo sutartis su naujais socialiniais partneriais: Mažeikių choreografijos mokykla, Mažeikių „Pavasario“ progimnazija, Mažeikių „Kalnėnų“ progimnazija, Mažeikių r. Sedos lopšelis-darželis „Jurginėlis“, Mažeikių r. Viekšnių lopšelis-darželis „Liepaitė“, Kėdainių lopšelis-darželis „Vaikystė“. | Vykdomas aktyvus bendradarbiavimas, bendrų renginių organizavimas, įsitraukimas į organizuojamas iniciatyvas, renginius. Atrasti ne tik nauji socialiniai partneriai, bet sustiprėjo ir bendradarbiavimas su jau esamais socialiniais parneriais. |
| 3.5. Modernizuotas ryšio priemonės, internetas. | Įsigyti nauji 4 maršrutizatoriai, įrengtos naujos interjero linijos antrame aukšte. Pagerėjo interneto kokybė, efektyviau naudojami interaktyvūs ir išmanieji įrenginiai. |
| 3.6. Organizavau lopšelio-darželio vidaus infrastruktūros gerinimo darbus: atlikti visų grupių smulkūs remonto darbai, pakeistos 10 grupės grindys ir įrengtas nusiraminimo kambarys, kuris aprūpintas sensorinėmis, relaksacinėmis priemonėmis. Pakeistos 23 vidaus durys, suremontuotas direktoriaus kabinetas. Dalyvaujame Tarptautiniuose „eTwinning“ ir vykdomuose projektuose „Do re mi – kalba muzikos garsai“, išbandydami STEAM metodus, išmaniąsias technologijas, žaisdami, atrasdami ir bandydami, ugdomas vaikų praktinis patyrimas, orentuotus į kalbos ir muzikos gebėjimų integralumo ir dermės vystymąsi . Ankstyvojo amžiaus grupės vaikai dalyvauja „eTwinning“ projekte „Nuo sėklos iki derliaus“  sėklų sodinimas, auginimas, priežiūra padeda suvokti daugelį gyvosios gamtos reiškinių, lavinamas pastabumas, mąstymas, skatinamas smalsumas, ugdomas atsakomybės jausmas, ugdoma vaikų ekologinio sąmoningumo pradmenys. | Pagerėjo įstaigos įvaizdis, vaikų aplinka tapo saugesnė ir estetiška ir patraukli. |
| 3.7. Įrengtas kabinetas specialiajam pedagogui ir logopedui. | Pagerėjo darbo sąlygos specialistams, švietimo pagalba tapo efektyvesnė, |
| 3.8. Organizavau Smurto ir priekabiavimo prevencijos politikos įgyvendinimo tvarkos aprašo parengimą (2023-03-03 įsakymas Nr. V1-40), mokymus bendruomenei kaip atpažinti smurto ir priekabiavimo formas, ką daryti jas patyrus. | Įgyvendinant Smurto ir priekabiavimo prevenciją užtikrinama darbuotojams saugi aplinka, nepatiriama priešiškų, neetiškų, žeminančių, agresyvių, užgaulių, įžeidžiančių veiksmų. |
| 3.9. Išlaikytas privalomas darbuotojų saugos ir sveikatos klausimais, žinių tikrinimo testas pagal Darbdavio, darbdaviui atstovaujančio asmens mokymo darbuotojų saugos ir sveikatos klausimais programą (Pažymėjimas Nr.492307199380). | Įgytos žinios leidžia užtikrinti saugias ir sveikas darbo sąlygas darbuotojams bei atstovauti darbdavį pradėjus vykdyti direktoriaus funkcijas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |